# SAANGKAH KIPAT DING KIGINKHOLHNA

Saangkah kipat pen innkuan leh naupang adingin na lamdangpi ahi hi. Mi thak, mun thak leh hun zat dan thak zat pen nopci in- zong haksa kha thei ding hi. Na taa in nopci tak a saang a kipat theihna dingin na huh theih dan ding tampi om hi.

## Hoih taka saangkah kipat bang cihna a hi hiam?

Innkuanpih te leh nau a keem'te pen naupangte sangsia masa pen hi uh a. Innsung ah na taa na hih pih bang bang te in a kisinna uh leh theihna te uh khangsak in saangkhah thei dingin na kisakhol sak hi. Naupangte theihna leh kisinna khansakna hoih pen in **kimawlna** toh ahi hi.

Hoih taka saang kipat theihna in naupang lungnuam sakin hoih takin laisin thei uh a. Tua banah saangin nuam a sak uh leh, laisim zong nuamsa sem sem uh hi. Na taa sangkahna te in hahkat takin a kisap teng hong buaipih sak ding a, a khengval huhna a kisap le zong hong buaipih sak ding uh hi. Na taa in saanginn nuamsa in, muanhuai sa in, ki-muang khawm leh gualnuam a sak theihna ding lam na makaih theih leh a huh/panpih mah mah na suak ding hi.

## Kimawlna tawh inn lamah kisinna

Kimawlna pen na taa kisinna lam panpih theihna hoih pen ahi hi. Kimawlna in lai-tuat (maths) lamsang taangtawn a kizang thei ding siamna, na sim theihna, na khatpeuh kiguaal dan, koihkhop theihna leh a gawl leh a neu khen theih dan siam sak hi. Kimawlna tungtawn mahin na taa in science lam leh leitung a na kibawl tuam tuam te theician sakin ngaihsutna hatsak thei hi. A kimawl uh ciangin na dang tuam tuam, hehpih theihna ahi zong, kam pau leh laigelh na dongin sin uh hi. Inn lama na hih theih ding tawmkhat om hi:

* **Nisim na hih:** Naupangte in nisim nasep ki hih zel te, gentehna in ann huan, sabuai hah sian, kisawp, puan leh kimawlna van te koih hoih, singkung lopa kep leh ganhing kep te tungtawn in kisin thei uh hi. Dotna tuam tuam, gentehna, 'maangbuh vui bangzah kisam?' ahih kei leh 'Mawza langkhat na mu thei diam?' cih te dongin na huh thei ding hi.
* **Kimawlna:** Kimawlna dang tuam tuam laikaap kimawlna (UNO, Snap), na ngaihsut leh cepteh na lam kimawlna (Memory, I Spy), ki but kheek (Hide and Seek) te tungtawn in kisin in mawhpuakna lamsang zong sin thei uh hi.
* **Van lepkhawp (Building blocks):** Van lepkhawp (building blocks) gentehna in LEGO, singtum lep, lai bawm lepkhawp te tungtawn in ngaihsut siamna leh thu haksa leptuah dan kisin thei uh hi.
* **Khut siamna (Arts and crafts)**: Khut siamna (arts and crafts) kisinna te in ngaihsutna khangsak thei in leh thu haksa leptuah dan sinsak thei hi.
* **Kizeem/kipuah (Dress up)**: Puan lui te tawh kizeemna leh midang bang kineihna te in ngaihsutna leh kam pau khangsak thei hi.
* **A zaaknop (Music), taangthu leh laam na (dance):** Laibu simna, taangthu hilhna, music ngaihna leh laam na leh in kiim leh paam ah van manpha zawn kineih na (treasure hunt) te in pau sinna lamah huh mah mah hi.
* **A pua lama kimawlna (outside play):** Lam pai, singkung tungah kah na, bike a hiam scooter hiam hawlna, kimawlna munah paina, bawhlung kimawlna, lei/buan tohna- te khempeuh in na taa theihna leh kisinna khangsak thei hi.
* **Thu kan ciatna leh dona:** Na taa a kimawl ciangin dotna dong lecin, gentehna 'A kician in nong gen thei diam...?', 'Tua bang hi leh bang piang thei ding...?', 'bangci dawng ding na hiam...?*'*
* **Nisim nasep (Routines):** Nisim a nasep ngeina sep sepsak na toh na taa in lametna a neih dan ding leh a ngaihsutna puak dan ding theisiam thei hi. Nisim ngeina nasepna in saangkah na om dan ding theisiam sak hi. Lup ma a na hih ngeina a neih uh kisam mah mah hi, gentehna: ann nek khit cianga kisil, lup puan silh, ha nawt, laibu sim, tua khit cianga lup.

## Saanginn a ki thei ngei mun banga bawl

'Sangkah dinga kiging' cih pen lai bek bek sim ding cihna hilo a, saangin bangci ki makaih ahi hiam cih ngaihsutna leh lametna pha neih ding kisam masa hi. Na taa na panpih theih dan ding tawmkhat a nuaia bang ahi hi:

* Na taa saangkahna in hun limci a bawl khenkhat ah pang sin in.
* Saangin ciah leh kuan hih sin in.
* Saanginn a kah naupang dangte tawh na taa kikhawl sak in.
* Amah guak beka kalsuan sin sak in, gentehna: kithawi, zun buk a pai, khut sil, nisa daalna (sunscreen) kinuh, laibu ip a guan leh kuah cih te.
* Saangkah kipat dan genpih in. Saangkah nop a sak dan ding genpih in haksa a sak thute kikup pih in.
* Saangkah tawh kisai laibu leh taangthu te hilh in.
* Saang khak ciang bang piang ding cih bang hilh in gen pih in.
* Saanginn a khak (drop) hun ding leh pui (pick up) hun ding theihna dingin saanginn ah va kan sin in.
* Ahih theih leh saangsia te min bang lo thei le cin.

## Na taa kipattuungna saang (kindergarten) in a huh theihna ding

Kipattuungna saang (kindergarten) in naupang saangkah kisakkholh na panpih mah mah hi. Kipattuungna saang (kindergarten) ah, naupang te'n kimawlna, sepkhopna leh lawm kibawlna tungtawn in a theihna uh khangsak uh hi.

Na taa kipattuungna saang (kindergarten) sangsia in kipattuungna saang (kindergarten) pan saanginn ngeina a kahtoh theihna dingin **Siamsinna kilamdanna leh Khantohna Pulaakna (Transition Statement/Kilamdanna pulakna)** hong gelhsak ding hi. Kilamdanna Pulakna (Transition Statement) pen na taa saangkahna ding ah kipia hi. Hih lai ah na taa theihna, hatna, lunglut lam leh lai a siam hat dan kigelh hi. Na taa Kilamdanna Pulakna (Transition Statement) gelhna ah nang zong thu hong ki dong ding a, na taa in zong a ngaihsutna leh a lungsim zong hong gen thei ding hi.

Kilamdanna Pulakna (Transition Statement) tungtaang na theih belh nop leh, Departments’ website nah hoh sin in (a nuaiah).

## Theih beh in

* [Saangkah kipan te ading thu theih huai (education.vic.gov.au)](https://www.education.vic.gov.au/parents/going-to-school/Pages/tips-starting-school.aspx)
* [Kipattuungna saang (kindergarten) pan saanginnpi ah (education.vic.gov.au)](https://www.education.vic.gov.au/parents/learning/Pages/moving-to-school.aspx)
* [Saanginn teel dan leh min khum dan (education.vic.gov.au)](https://www.education.vic.gov.au/parents/going-to-school/Pages/choose-enrol-school.aspx)
* [Sang kipan: na taa kisakkhol sak | Naupangte Kizopna Khangsak](https://raisingchildren.net.au/school-age/school-learning/school-choosing-starting-moving/starting-school)
* [Saangkah kipat dan cidam- Cidamna Hoih Guun](https://www.betterhealth.vic.gov.au/campaigns/a-healthy-start-to-school)
* [Saanginn vanzat innkuan te zat theih dinga kheelna (education.vic.gov.au)](https://www.education.vic.gov.au/childhood/professionals/learning/Pages/family.aspx#link87)